CELEX: 31992R1914
Language: el
Date: 1992-07-10 00:00:00
Title: Κανονισμός (ΕΟΚ) αριθ. 1914/92 της Επιτροπής της 10ης Ιουλίου 1992 για την τροποποίηση του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέηλ αμπελοοινικών προϊόντων

Avis juridique important

|

31992R1914

Κανονισμός (ΕΟΚ) αριθ. 1914/92 της Επιτροπής της 10ης Ιουλίου 1992 για την τροποποίηση του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέηλ αμπελοοινικών προϊόντων  

Επίσημη Εφημερίδα αριθ. L 192 της 11/07/1992 σ. 0039 - 0039

ΚΑΝΟΝΙΣΜΟΣ (ΕΟΚ) αριθ. 1914/92 ΤΗΣ ΕΠΙΤΡΟΠΗΣ  της 10ης Ιουλίου 1992  για την τροποποίηση του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα  αρωματισμένα κοκτέηλ αμπελοοινικών προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/91 του Συμβουλίου της 10ης Ιουνίου 1991 για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων προϊόντων με βάση τον οίνο και των  αρωματισμένων κοκτέηλ αμπελοοινικών προϊόντων (1), και ιδίως το άρθρο 16,  Εκτιμώντας:  ότι με τον κανονισμό (ΕΟΚ) αριθ. 3664/91 της Επιτροπής (2) καθορίσθηκαν μεταβατικά μέτρα σχετικά με τους αρωματικούς οίνους, τα αρωματισμένα ποτά με βάση τον οίνο και τα αρωματισμένα κοκτέηλ αμπελοοινικών προϊόντων-  ότι πρέπει να παραταθεί η προθεσμία που προβλέπεται για την περάτωση της επεξεργασίας των κοινοτικών προϊόντων και των εισαγωμένων προϊόντων που αναφέρονται από τον κανονισμό (ΕΟΚ) αριθ. 1601/91 και τα οποία μπορούν να τεθούν σε πρώτη κυκλοφορία έως τις  16 Δεκεμβρίου 1992 με παρουσίαση σύμφωνη με τις ισχύουσες διατάξεις πριν από τις 17 Δεκεμβρίου 1991, γιατί η προθεσμία αυτή αποδεικνύεται συντομότατη-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής εφαρμογής για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέηλ αμπελοοιννικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 1 παράγραφος 2 του κανονισμού (ΕΟΚ) αριθ. 3664/91 αντικαθίσταται από το ακόλουθο κείμενο:  "Τα κοινοτικά και τα εισαγόμενα προϊόντα που αναφέρονται στον κανονισμό (ΕΟΚ) αριθ. 1601/91, τα οποία άρχισαν να παρασκευάζονται πριν από τις 17 Δεκεμβρίου 1991 και των οποίων η παρασκευή θα περατωθεί πριν από τις 17 Οκτωβρίου 1992 σύμφωνα με τις  ισχύουσες διατάξεις πριν από τις 16 Δεκεμβρίου 1992 με παρουσίαση σύμφωνη με τις διατάξεις αυτές."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 149 της 14. 6. 1991, σ. 1. (2) ΕΕ αριθ. L 348 της 17. 12. 1991, σ. 53.